รัฐบาลไทย-ข่าวทำเนียบรัฐบาล-ปลัดสธ.เข้าใจ ห่วงใยแพทย์และบุคลากรทำงานหนัก วางแนวทางแก้ไขเบื้องต้น 4 ข้อ
วันอาทิตย์ที่ 21 พฤษภาคม 2560
ปลัดสธ.เข้าใจ ห่วงใยแพทย์และบุคลากรทํางานหนัก วางแนวทางแก้ไขเบื้องต้น 4 ข้อ
ปลัดกระทรวงสาธารณสุข เข้าใจ ห่วงใยแพทย์และบุคลากรอื่นๆที่ทํางานหนักภายใต้ทรัพยากรอันจํากัด วางแนวทางแก้ไขเบื้องต้น 4 ข้อ  พร้อมเร่งผลิตเติมในระบบให้เพียงพอกับภาระงานที่เพิ่มมากขึ้น
ปลัดกระทรวงสาธารณสุข เข้าใจ ห่วงใยแพทย์และบุคลากรอื่นๆที่ทํางานหนักภายใต้ทรัพยากรอันจํากัดวางแนวทางแก้ไขเบื้องต้น4ข้อ พร้อมเร่งผลิตเติมในระบบให้เพียงพอกับภาระงานที่เพิ่มมากขึ้น
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์เกี่ยวกับปัญหาความขาดแคลนแพทย์ของประเทศไทยว่า เป็นห่วง เห็นใจ และเข้าใจถึงความยากลําบากในการทํางานของแพทย์ และบุคลากรสาธารณสุข ทุกคน ที่พยายามทํางานเพื่อประชาชนให้ดีที่สุดภายใต้ทรัพยากรของประเทศที่มีอยู่อย่างจํากัด รัฐมนตรีว่าการกระทรวงสาธารณสุขและผู้บริหารทุกคน ได้เร่งแก้ปัญหา ทั้งการปฎิรูประบบบริการ แผนพัฒนากําลังคน เชื่อมั่นว่าระบบสุขภาพของประเทศจะดีขึ้น มีความสมดุลระหว่างผู้ให้บริการกับผู้รับบริการ
เบื้องต้นได้วางแนวทางการแก้ปัญหาในอนาคต4ข้อดังนี้1.มอบผู้ตรวจราชการ นายแพทย์สาธารณสุขจังหวัด ผู้อํานวยการโรงพยาบาลร่วมหารือจัดเวลาทํางานให้เหมาะสมตามสภาพของโรงพยาบาล และจํานวนผู้ป่วยหรือปริมาณงาน2.ให้ผู้อํานวยการโรงพยาบาลและผู้บริหารศูนย์แพทย์ศาสตร์ศึกษา ดูแลให้คําปรึกษาน้องๆแพทย์จบใหม่ อย่าให้รู้สึกโดดเดี่ยว ช่วยให้คําแนะนําเมื่อมีปัญหา รวมทั้งร่วมแก้ปัญหา3.เร่งรัดจัดทําระเบียบช่วยเหลือเบื้องต้นกับบุคลากรที่ได้รับผลกระทบจากการให้บริการและเสนอให้มีระเบียบเยียวยาช่วยเหลือ4.พัฒนาระบบฉุกเฉินให้มีแพทย์สาขาเวชศาสตร์ฉุกเฉินดูแลในห้องฉุกเฉิน
“ปัญหาการขาดแคลนแพทย์มีมานาน และมีความพยายามที่จะแก้ไขปัญหามาโดยตลอด ซึ่งเมื่อ20ปีก่อน สัดส่วนแพทย์1คนต้องดูแลประชากร ถึง5000คน แต่ในส่วนของกระทรวงสาธารณสุขที่เป็นหน่วยงานในการดูแลประชาชน ในบางพื้นที่ต้องดูแลถึง1:30000คนจึงต้องเร่งผลิตแพทย์เพิ่ม เกิดเป็นโครงการผลิตแพทย์เพิ่มเพื่อชาวชนบท โดยตลอด23ปีของโครงการฯ ช่วยเพิ่มการผลิตแพทย์เข้าสู่ระบบได้มากถึง7000คน และยังคงปฏิบัติหน้าที่ในโรงพยาบาลชุมชน กระทรวงสาธารณสุข ทําให้ปัจจุบันสัดส่วนแพทย์ต่อประชากรในภาพรวมดีขึ้นเป็น1ต่อ1,900คน และบางพื้นที่อาจ1:10,000ซึ่งยังไม่เพียงพอตามภาระงานและจํานวนประชากรที่เพิ่มมากขึ้นรวมทั้งการเข้าสู่สังคมผู้สูงอายุและประชาชนเข้าถึงระบบบริการได้มากขึ้นตามระบบหลักประกันสุขภาพถ้วนหน้า ล่าสุดได้เพิ่มการผลิตแพทย์ โดยในโครงการผลิตแพทย์เพิ่มเพื่อชาวชนบท เพิ่มจากปีละ3,000เป็นปีละ3200คน คาดว่าใน10ปีข้างหน้าจะมีแพทย์ต่อประชากร1ต่อ1250คน” นายแพทย์โสภณ กล่าว
อย่างไรก็ตาม นอกจากจะเพิ่มจํานวนแพทย์แล้ว ช่วยให้สัดส่วนต่อประชากรดีขึ้นมาก สิ่งที่ต้องตระหนักและให้ความสําคัญคือมาตรฐานการรักษา ตอบสนองความต้องการของสังคมด้านคุณภาพการรักษา ซึ่งสร้างความกดดันต่อระบบสาธารณสุข ต่อแพทย์ และวิชาชีพอื่นๆ ที่ปฏิบัติงานในโรงพยาบาลชุมชนอย่างมาก โดยเฉพาะอย่างยิ่งแพทย์จบใหม่ ซึ่งกระทรวงสาธารณสุข ได้ร่วมมือกับแพทยสภาดูแลแพทย์กลุ่มนี้เป็นพิเศษ กําหนดให้มีหลักสูตร "แพทย์เพิ่มพูนทักษะ" เพื่อให้แพทย์จบใหม่ทุกคนในประเทศไทย ผ่านหลักสูตรนี้เป็นระยะเวลา1ปี ภายใต้การกํากับดูแลอย่างใกล้ชิดของแพทย์พี่เลี้ยงและอาจารย์แพทย์ ทั้งนี้เพื่อประโยชน์แก่ตัวแพทย์เอง รวมถึงผู้ป่วยด้วย
นอกจากนี้ยังมีคณะกรรมการเพื่อตรวจประเมินสถาบันและโรงพยาบาลที่ฝึกอบรมแพทย์กลุ่มนี้อย่างใกล้ชิดทั้งในระดับเขตสุขภาพ และในระดับโรงพยาบาลที่มีองค์กรแพทย์ ซึ่งประกอบไปด้วยแพทย์และทันตแพทย์ทั้งโรงพยาบาล ร่วมกันดูแลแพทย์กลุ่มนี้อย่างใกล้ชิด ทั้งนี้เพื่อให้แพทย์จบใหม่ทุกคนมีทักษะ ประสบการการณ์ ให้บริการประชาชนด้วยความมั่นใจและจะร่วมหารือแพทยสภา ราชวิทยาลัย และคณะแพทย์เพื่อหาทางออกในเรื่องนี้ที่เหมาะสมต่อไป